รัฐบาลไทย-ข่าวทำเนียบรัฐบาล-“พาณิชย์”จับขายหน้ากากอนามัยแพงอีก 8 ราย รอบนี้บุกรวบโรงงานแอบผลิตได้ด้วย [กระทรวงพาณิชย์]
วันพุธที่ 15 เมษายน 2563
“พาณิชย์”จับขายหน้ากากอนามัยแพงอีก 8 ราย รอบนี้บุกรวบโรงงานแอบผลิตได้ด้วย [กระทรวงพาณิชย์]
​“พาณิชย์”ตามจับกุมผู้จําหน่ายหน้ากากอนามัยแพงเกินสมควรอีก 8 ราย มีทั้งร้านค้าทั่วไป ขายผ่านเฟซบุ๊ก และจับโรงงานลักลอบผลิตหน้ากากอนามัยได้ด้วย เจอของกลาง 1.38 แสนชิ้น ร
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ ว่า วันที่14เม.ย.2563ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตาม พ.ร.บ.ว่าด้วยราคาสินค้าและบริการ พ.ศ.2542สามารถจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์เพิ่มอีก8ราย แบ่งเป็นกรุงเทพฯ1ราย เป็นร้านค้าทั่วไป พบจําหน่ายหน้ากากอนามัยแบบธรรมดา ในราคาชิ้นละ 20บาท แจ้งข้อหากระทําความผิดจําหน่ายหน้ากากอนามัยราคาสูงเกินสมควร ตามมาตรา29
ส่วนในต่างจังหวัดสามารถจับกุมได้เพิ่ม7รายแบ่งเป็นร้านจําหน่ายหน้ากากอนามัยผ่านทางเฟซบุ๊ก2ราย ได้แก่จังหวัดนครสวรรค์1รายโดยเจ้าหน้าที่ทําการล่อซื้อและจับกุม พบจําหน่ายหน้ากากอนามัยทางการแพทย์ในราคากล่องละ690บาท เฉลี่ยชิ้นละ 13.80 บาท จังหวัดประจวบคีรีขันธ์1รายจําหน่ายหน้ากากอนามัยบรรจุ10ชิ้นต่อแพค ราคา130บาทเฉลี่ยชิ้นละ13บาท ร้านค้าทั่วไปในจังหวัดพิษณุโลก3รายโดยทําการล่อซื้อและจับกุม พบจําหน่าย หน้ากากอนามัยบรรจุกล่อง50ชิ้น ในราคากล่องละ760–790บาท เฉลี่ยชิ้นละ 15.20–15.80บาท โดยทั้ง 5 รายกระทําความผิดข้อหาจําหน่ายหน้ากากอนามัยราคาสูงเกินสมควร ตามมาตรา29
นอกจากนี้ พบผู้กระทําความผิดในจังหวัดกาฬสินธุ์1รายเป็นร้านค้าทั่วไปจําหน่ายเจลแอลกอฮอล์โดยไม่ปิดป้ายแสดงราคา จึงแจ้งข้อหากระทําความผิด ตามมาตรา28และเจ้าหน้าที่ยังได้เข้าตรวจค้นโรงงานในจังหวัดปทุมธานีอีก1รายหลังจากที่ตามสืบจากการนําไปขายทางออนไลน์พบลักลอบผลิตหน้ากากอนามัยทางการแพทย์ชนิด3ชั้น มีหน้ากากอนามัย จํานวน138,000ชิ้น จึงยึดเป็นของกลาง และแจ้งข้อหากระทําความผิด เป็นผู้ผลิตไม่แจ้งต้นทุน ราคาซื้อ ราคาจําหน่าย ปริมาณการผลิตต่อ กกร. ตามมาตรา25 (5)
ทั้งนี้ ทําให้สถิติการจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์ มีจํานวนเพิ่มขึ้นเป็น319 ราย แยกเป็นกรุงเทพฯ156ราย และต่างจังหวัด163 ราย
สําหรับโทษที่ผู้กระทําความผิดตาม พ.ร.บ.ว่าด้วยราคาสินค้าและบริการ พ.ศ.2542ข้อหาขายเกินราคาควบคุม มาตรา25 (1)มีโทษจําคุกไม่เกิน5ปี ปรับไม่เกิน1แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา25 (5)มีโทษจําคุกไม่เกิน1ปี หรือปรับ ไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา 26ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา 28ข้อหาไม่ปิดป้ายแสดงราคาขาย มีอัตราโทษปรับไม่เกิน1หมื่นบาท และมาตรา29ข้อหาขายแพงเกินสมควรมีอัตราโทษจําคุกไม่เกิน7ปี ปรับไม่เกิน1.4แสนบาท หรือทั้งจําทั้งปรับ
อย่างไรก็ตาม กระทรวงพาณิชย์จะส่งเจ้าหน้าลงพื้นที่ทั้งในกรุงเทพฯ และต่างจังหวัด เพื่อติดตามตรวจสอบ จับกุมผู้กระทําความผิดตามข้อร้องเรียนทุกวัน และมีการบังคับใช้กฎหมายอย่างจริงจัง และขอย้ําเตือนให้ผู้ที่มีพฤติกรรมกักตุนสินค้า และค้ากําไรเกินควร ซึ่งถือเป็นการเอารัดเอาเปรียบประชาชน ไม่ว่าจะเป็นสินค้าหน้ากากอนามัย เจลล้างมือ และแอลกอฮอล์ รวมถึงสินค้าจําเป็นอื่นๆ หากพบมีการกระทําผิดกฎหมาย จะดําเนินคดีขั้นเด็ดขาด โดยผู้บริโภค หากพบเห็นการกักตุนหรือค้ากําไรเกินควร สามารถร้องเรียนได้ทันทีที่สายด่วนกรมการค้าภายใน1569และในต่างจังหวัดร้องเรียนได้ที่สํานักงานพาณิชย์จังหวัดหรือศูนย์ดํารงธรรมจังหวัด
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit